Az új évben új kihívás várja Kocsis Korinnát, a Tündérszépek mentorát
Kocsis Korinna karácsony másnapján, közösségi oldalán osztotta meg örömét követőivel, kiderült, a szépségkirálynő kisbabát vár.
A Miss Earth Hungary 2009 nyertese a következő sorokkal tudatta a követőivel, hogy babát vár: "Életem legszebb ajándéka. Már nagyon várunk!" 

 

 

Kocsis Korinna nem szívesen beszél a magánéletéről, párkapcsolatáról csak annyit tudni, hogy már öt éve együtt vannak.

 

A vaol.hu megkeresésére Korinna elmondta, várandósságának negyedik hónapjában jár, és egyelőre nagyon jól viseli testének változásait. Az utóbbi időben már nehezen tudta eltitkolni örömét, hiszen az elmúlt hetekben látványos növekedésnek indult a pocakja. 

 

– Nagyon szerencsésnek mondhatom magam, mivel azonnal összejött a baba. Alig várom a jövő évet, hogy édesanya legyek, egyelőre biztosan arra szeretnék koncentrálni. Az idei évem elég mozgalmasan telt, rengeteg munkával, forgatásokkal és fotózásokkal – mondta Korinna, aki azt is hozzátette, a munkát addig nem fejezi be, amíg a baba és a saját egészségét is szem előtt tartva képes lesz azt kényelmesen elvégezni. Korinna az ünnepeket idén külföldön tölti.
#gólyahír #tündérszépek #Kocsis Korinna